JEGYZŐKÖNYV

Készült: 2016. április 26-án, Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott nyilvános Képviselő-testületi üléséről.

Jelen vannak:

Mikó Zoltán polgármester

Szabó Sándorné képviselő

Tóth Péter Benjámin képviselő

Igazoltan távol:

Dobos Lászlóné alpolgármester

Megyesi Elemér képviselő

Meghívottak:

A 2. napirendi pont tárgyalására:

Dr. Vincze István r. alezredes kapitányságvezető

Monoki Viktor őrsparancsnok

Dobó Viktor körzeti megbízott

Az ülés teljes időtartamára:

Maginé Dr. Csirke Erzsébet aljegyző

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg.

Javaslatot tesz a meghívóban szereplő napirendi pontok tárgyalására.

Javasolt napirendi pontok:

1. Polgármesteri jelentés a lejárt határidejű Képviselő-testületi határozatok végrehajtásáról

Előadó: Mikó Zoltán polgármester

Előterjesztés: írásos

1. Beszámoló a rendőrség 2015. évi munkájáról.

Előadó: Dr. Vincze István r. alezredes, kapitányságvezető

Előterjesztés: írásos

1. Előterjesztés a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról.

Előadó: Mikó Zoltán polgármester

Előterjesztés: írásos

1. Különfélék.

Előadó: Mikó Zoltán polgármester

Előterjesztés: írásos

*A Képviselő-testület 3 igen szavazattal, ellenszavazat és tartózkodás nélkül (a szavazásban 3 fő vett részt) – elfogadta a napirendi pontok tárgyalását.*

1./

Előterjesztés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A képviselő-testület a lejárt határidejű Képviselő-testületi határozatok végrehajtásáról szóló előterjesztést, 3 igen szavazattal elfogadta, (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

22/2016. (IV.26.) határozat

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: azonnal Felelős: Mikó Zoltán polgármester

2./

Beszámoló a rendőrség 2015. évi munkájáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Felkéri Dr. Vincze István r. alezredes Urat, tegye meg szóbeli kiegészítését.

Dr. Vincze István r. alezredes: Elmondja, hogy a beszámoló egy kötött rendszer szerint készül és csak a változásokat vezették át. Elmondhatja, hogy jó évet zártak. A nyomozási eredménymutató emelkedése volt a jellemző, most már ezt kellene szinten tartani. Hajdúdorog kikerült a körzetből, amely nagymértékben hozzájárult ehhez a javuláshoz.

Csökkent a regisztrált bűncselekmények száma. Tiszagyulaháza tekintetében 6-7 ilyen eset volt a tárgyi időszakban. Sikerült javítani a közlekedésbiztonság helyzetén is. Nagyon szigorúan veszik a kerékpáros közlekedésbiztonságot és az ittas vezetést. Kapitánysági szinten minden ötödik személyi sérüléssel járó balesetet kerékpárosok okoznak.

Az illegális migráció komoly kihívás elé állította a magyar rendőrséget 2015-ben. Tőlük is többen vettek és vesznek részt a határ védelmében.

Szeretné megköszönni a polgárőrség munkáját, akik 6700 óra szolgálatot teljesítettek, ami igen kimagasló eredmény. Ez az óraszám 560 rendőrnek egy napi szolgálatát pótolja, illetve egészíti ki. Nagyon szép teljesítménynek tartja.

Megköszöni továbbá az Önkormányzat együttműködését is, aki megszervezi és részt vesz a különböző bűnmegelőzési fórumokon.

Több kiegészítése nincs a beszámolóhoz, ha valakinek kérdése van, szívesen válaszol.

Mikó Zoltán polgármester: Elmondja, hogy a Képviselő-testület nagyra értékeli a beszámoló kiegészítését, hiszen mindenre kiterjedő, részletes tájékoztatást adott.

Kérdése az lenne az őrsparancsnok Úrhoz, hogy egy Tiszagyulaházán lévő lakatlan épületben kábítószerezésre utaló nyomokat találtak. Ezzel kapcsolatban voltak-e már kint ellenőrizni, találtak-e valóban erre utaló nyomokat?

Monoki Viktor őrsparancsnok: Válaszában elmondja, hogy voltak már kint ellenőrzésen, de egyelőre senkit nem értek tetten a helyszínen. Látszik, hogy használják az épületet, ezért folyamatosan megfigyelés alatt tartják.

Mikó Zoltán polgármester: A következő felvetése az utak állapotáról szólna, amelyről már a kapitányságvezető Úr kapott írásbeli tájékoztatást. Ez a Tiszagyulaháza-Újtikos közötti útszakasz, illetve a Kossuth utca. A nagy gépjárművek használata miatt romlik az ingatlanok állapota.

A kérdése az lenne a kapitány Úrhoz, hogy súlykorlátozással kapcsolatos intézkedést lehet-e alkalmazni, hogy a tehergépjárművek ne erre közlekedjenek Tiszavasvári felé.

Dr. Vincze István r. alezredes: Válaszában elmondja, hogy már aláírta azt a levelet a Nemzeti Közlekedési Hatóságnak, hogy közösen jöjjenek ki a településre és végezzenek itt ellenőrzéseket. Gyakorlatilag a 20 tonna alatti gépjárművek minden gond nélkül jöhetnek erre, mert megengedi nekik a jogszabály.

Tóth Péter Benjámin képviselő: Azt kérdezné, hogy a Tiszadobi Önkormányzat mennyire lenne ebben partner, hogy súlykorlátozó táblát tegyen ki ő is.

Monoki Viktor őrsparancsnok: Elmondja, hogy voltak már Tiszadobon ez ügyben és megnézték a táblákat. Tiszavasvári felől ki van téve a súlykorlátozás, de egy kereszteződéssel arrébb már nincs, és ott minden gond nélkül el tudnak jönni a tehergépkocsik.

Szabó Sándorné képviselő: Szerinte megoldás lehetne a fekvőrendőr, mert az legalább tényleg lassításra kényszerítené a gépjárműveket.

Továbbá kérdezné a beszámolóval kapcsolatban, hogy a diagram alapján a bűnözők inkább már meglévő, büntetett előéletűek vagy újabbnál újabbak.

Dr. Vincze István r. alezredes: Sajnos ilyen részletes statisztikát most nem kaptak.

Mikó Zoltán polgármester: Elmondja, hogy önkormányzati utat szeretne egyirányúsítani. Milyen rendőri intézkedés, vagy segítség kell hozzá? A Jókai utcáról lenne szó. Nagyon keskeny az utca. Közvélemény kutatást végezve mindenki támogatja azzal, hogy a behajtás a Petőfi utca felől lenne.

Dr. Vincze István r. alezredes: Nekik ezzel teendőjük nincs ez az önkormányzat hatásköre.

Nekik csak be kell majd tartatni a forgalmi rendet.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztést. Felkéri a képviselő-testületet, hogy aki egyetért a rendőrség 2015. évi munkájáról szóló beszámolóval, kézfelnyújtással szavazzon:

*A képviselő-testület, a rendőrség 2015. évi munkájáról* *szóló beszámolót 3 igen szavazattal (a szavazásban 3 fő vett részt) elfogadta, és az alábbi határozatot hozta:*

Tiszagyulaháza Községi Önkormányzat

Képviselő-testületének

23/2016. (IV.26.) számú határozata

Tiszagyulaháza község közbiztonsági helyzetéről szóló beszámoló elfogadásáról

Tiszagyulaháza Község Önkormányzatának Képviselő-testülete Dr. Vincze István r. alezredes rendőrségi tanácsos Hajdúnánás Városi Rendőrkapitányság (4080 Hajdúnánás, Dorogi u. 78. szám) kapitányságvezetőjének a Tiszagyulaháza község közbiztonságának 2015. évi helyzetéről, a közbiztonság érdekében tett intézkedésekről, és az ezzel kapcsolatos feladatokról készült beszámolóját elfogadja.

Felkéri a Képviselő-testület a polgármestert, hogy e határozat megküldésével a kapitányságvezetőt a döntésről értesítse.

Határidő: értelemszerűen Felelős: Mikó Zoltán polgármester

*(A jegyzőkönyv számára megállapítom, hogy Dr. Vincze István, Monoki Viktor és Dobó Viktor az üléstermet elhagyták.)*

3./

Előterjesztés a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a módosítás oka a konyha átszervezése önkormányzati szakfeladattá, mentesítve az óvodát a konyha feletti szakmai felügyelet, és egyéb feladatok alól.

Szabó Sándorné képviselő: Az előterjesztéshez annyi hozzáfűzni valója lenne, mint óvodapedagógusnak, hogy a sajátos neveltetésű gyerekekről szóló részeket ki kellene venni az alapító okiratból. Normál közösségbe ezek a gyerekek nem nevelhetők. Felborítják egy egészséges óvodai csoport nevelését, mindennapjait. Nekik speciális óvodára, iskolára van szükségük.

Mikó Zoltán polgármester: Ez azt jelenti, hogy ezután tiszagyulaházi lakosú, sajátos neveltetésű gyereket sem tud felvenni.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztést. Felkéri a képviselő-testületet, hogy aki egyetért a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról szóló határozati javaslattal, kézfelnyújtással szavazzon.

*A képviselő-testület, a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról szóló határozati javaslatot 3 igen szavazattal (a szavazásban 3 fő vett részt) elfogadta, és az alábbi határozatot hozta:*

Tiszagyulaháza Községi Önkormányzat

Képviselő-testületének

24/2016. (IV.26.) számú határozata

a Tiszagyulaházi Aprajafalva Óvoda alapító okiratának módosításáról

Tiszagyulaháza Községi Önkormányzat Képviselő-testülete a Tiszagyulaházi Aprajafalva Óvoda (4097 Tiszagyulaháza, Jókai u. 7.) alapító okiratát a melléklet szerinti egységes szerkezetben, az alábbi módosításokkal fogadja el:

1. Az alapító okirat 5. pontja - mely a módosított okiratban a 4.1., 4.3. és 6.1.2. pontok alatt szerepel – helyébe a következő rendelkezés lép:

4.1. A költségvetési szerv közfeladata:

A nemzeti köznevelésről szóló 2011. évi CXC. törvény szerinti óvodai nevelési feladatok ellátása.

4.3. A költségvetési szerv alaptevékenysége:

Óvodai nevelés: a gyermek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magában foglaló óvodai nevelési tevékenységgel összefüggő feladatok ellátása.

6.1.2 alapfeladatának jogszabály szerinti megnevezése: óvodai nevelés

1. Az alapító okirat 7. pontja - mely a módosított okiratban a 4.4. pont alatt szerepel –helyébe a következő rendelkezés lép:

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091140 | Óvodai nevelés, ellátás működési feladatai |

3. Az alapító okirat 9.1. pontja - mely a módosított okiratban a 2.2. és 3.1. pontok alatt szerepel – helyébe a következő rendelkezés lép:

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Tiszagyulaháza Község Önkormányzata

2.2.2. székhelye: 4097 Tiszagyulaháza, Kossuth utca 73.

3.1. A költségvetési szerv irányító szervének

3.1.1. megnevezése: Tiszagyulaháza Község Önkormányzata Képviselő-testülete

3.1.2. székhelye: 4097 Tiszagyulaháza, Kossuth utca 73.

4. Az alapító okirat 10. pontja – mely a módosított okiratban a 3.2. pont alatt szerepel – helyébe a következő rendelkezés lép:

3.2. A költségvetési szerv fenntartójának

3.2.1. megnevezése: Tiszagyulaháza Község Önkormányzata

3.2.2. székhelye: 4097 Tiszagyulaháza, Kossuth utca 73.

5. Az alapító okirat 11. pontja – mely a módosított okiratban a 6.1. pont 6.1.3. alpontja alatt szerepel – helyébe a következő rendelkezés lép:

6.1.3. gazdálkodásával összefüggő jogosítványok: a pénzügyi, gazdálkodási feladatait a Hajdúnánási Közös Önkormányzati Hivatala látja el. Címe: 4080 Hajdúnánás, Köztársaság tér 1.

6. Az alapító okirat 12. pontja – mely a módosított okiratban az 5.1. pont alatt szerepel – helyébe a következő rendelkezés lép:

5.1. A költségvetési szerv vezetőjének megbízási rendje: A költségvetési szerv vezetőjét a közalkalmazottak jogállásáról szóló 1992. évi XXXIII. törvény, valamint a nemzeti köznevelésről szóló CXC. törvény alapján nyilvános pályázati eljárás útján határozott időre -5 évre- nevezi ki Tiszagyulaháza Község Önkormányzatának Képviselő-testülete. Az egyéb munkáltatói jogokat a község polgármestere gyakorolja.

7. Az alapító okirat 13. pontja - mely a módosított okiratban az 5.2. pont alatt szerepel –helyébe a következő rendelkezés lép:

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |

8. Az alapító okirat 15. pontja - mely a módosított okiratban a 6.2. pont alatt szerepel –helyébe a következő rendelkezés lép:

6.2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | 4097 Tiszagyulaháza, Jókai utca 7. | -- | 25 fő |

9. Az alapító okirat 17., 18. pontja - mely a módosított okiratban a 6.3. pont alatt szerepel –helyébe a következő rendelkezés lép:

6.3. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 4097 Tiszagyulaháza, Jókai utca 7. | 152 | Az önkormányzat képviselő-testületének vagyonáról és vagyongazdálkodás szabályairól szóló önkormányzati rendelet az irányadó. | óvodai nevelés |

10. Elhagyásra kerül az alapító okirat 2., 9.2. és 16. pontja.

11. Az alapító okirat záradéka helyébe a következő záró rendelkezés lép:

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2013. március 30. napján kelt alapító okiratot visszavonom.

A módosító okiratot a törzskönyvi nyilvántartásba történő bejegyzés napjától kell alkalmazni.

Felkéri a polgármestert, hogy a módosított alapító okiratot a Magyar Államkincstár Hajdú-Bihar Megyei Igazgatóságához (4026 Debrecen, Hatvan u. 15. szám) nyújtsa be.

Határidő: azonnal Felelős: Mikó Zoltán polgármester

24/2016. (IV.26) sz. határozat 1. sz. melléklete

Okirat száma:

Alapító okirat  
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a(z) Tiszagyulaházi Aprajafalva Óvoda alapító okiratát a következők szerint adom ki:

1. A költségvetési szerv  
   megnevezése, székhelye, telephelye
   1. A költségvetési szerv
      1. megnevezése: Tiszagyulaházi Aprajafalva Óvoda
   2. A költségvetési szerv
      1. székhelye: 4097 Tiszagyulaháza, Jókai u. 7.
2. A költségvetési szerv  
   alapításával és megszűnésével összefüggő rendelkezések
   1. A költségvetési szerv alapításának dátuma: 2013. január 1.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Tiszagyulaháza Község Önkormányzata
      2. székhelye: 4097 Tiszagyulaháza, Kossuth utca 73.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | GÚT Általános Iskola, Óvoda és Bölcsőde | 4075 Görbeháza, Széchenyi utca 9. |

1. A költségvetési szerv irányítása, felügyelete
   1. A költségvetési szerv irányító szervének
      1. megnevezése: Tiszagyulaháza Község Önkormányzata Képviselő-testülete
      2. székhelye: 4097 Tiszagyulaháza, Kossuth utca 73.
   2. A költségvetési szerv fenntartójának
      1. megnevezése: Tiszagyulaháza Község Önkormányzata
      2. székhelye: 4097 Tiszagyulaháza, Kossuth utca 73.
2. A költségvetési szerv tevékenysége
   1. A költségvetési szerv közfeladata: A nemzeti köznevelésről szóló 2011. évi CXC. törvény 8.§ (1) bekezdésében meghatározott óvodai nevelési feladatok ellátása.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége:

Óvodai nevelés: a gyermek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magában foglaló óvodai nevelési tevékenységgel összefüggő feladatok ellátása.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091140 | Óvodai nevelés, ellátás működési feladatai |

* 1. A költségvetési szerv illetékessége, működési területe: Tiszagyulaháza község közigazgatási területe

1. A költségvetési szerv szervezete és működése
   1. A költségvetési szerv vezetőjének megbízási rendje: A költségvetési szerv vezetőjét a közalkalmazottak jogállásáról szóló 1992. évi XXXIII. törvény, valamint a nemzeti köznevelésről szóló CXC. törvény alapján nyilvános pályázati eljárás útján határozott időre -5 évre- nevezi ki Tiszagyulaháza Község Önkormányzatának Képviselő-testülete. Az egyéb munkáltatói jogokat a község polgármestere gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti | közalkalmazottak jogállásáról szóló 1992. évi XXXIII. törvény |

1. A köznevelési intézményre vonatkozó rendelkezések
   1. A köznevelési intézmény
      1. típusa: Óvoda
      2. alapfeladatának jogszabály szerinti megnevezése: óvodai nevelés
      3. gazdálkodásával összefüggő jogosítványok: a pénzügyi, gazdálkodási feladatait a Hajdúnánási Közös Önkormányzati Hivatala látja el. Címe: 4080 Hajdúnánás, Köztársaság tér 1.
   2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | 4097 Tiszagyulaháza, Jókai utca 7. | … | 25 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 4097 Tiszagyulaháza, Jókai utca 7. | 152 | Az önkormányzat képviselő-testületének vagyonáról és vagyongazdálkodás szabályairól szóló önkormányzati rendelet az irányadó. | óvodai nevelés |

1. Záró rendelkezés

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2013. március 30. napján kelt okiratot visszavonom.

Kelt: Tiszagyulaháza, 2016. április

P.H.

Mikó Zoltán polgármester

4./

Különfélék

Előadó: Mikó Zoltán polgármester

1. *Javaslat az óvoda udvar felújítására irányuló pályázat beadásáról*

Mikó Zoltán polgármester: A különfélékben elmondja, hogy 2016. április 25-én aláírásra és beadásra került a TOP „Helyi gazdaság” fejlesztése pályázat a helyi piactér kialakítására.

Óvoda udvar felújítására irányuló pályázat beadására is lesz lehetőség, amely magába foglalja a kerítés felújítását, filagória építését, fedett homokozót, vízvételi lehetőséget, udvari játékok cseréjét, stb. Kéri a Képviselő-testületet döntsön a pályázat beadásáról.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztést. Felkéri a képviselő-testületet, hogy aki egyetért a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) udvarának felújítására irányuló pályázat beadásáról szóló határozati javaslattal, kézfelnyújtással szavazzon.

*A képviselő-testület, a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) udvarának felújítására irányuló pályázat beadásáról szóló határozati javaslatot 3 igen szavazattal (a szavazásban 3 fő vett részt) elfogadta, és az alábbi határozatot hozta:*

Tiszagyulaháza Községi Önkormányzat

Képviselő-testületének

25/2016. (IV.26.) számú határozata

aTOP-1.4.1-15 kódszámú „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével”című pályázat benyújtása tárgyában

1.) Tiszagyulaháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban biztosított jogkörében eljárva úgy határoz, hogy a megvalósítani kívánt, a Terület- és Településfejlesztési Operatív Program keretében megjelenő, TOP-1.4.1.-15 kódszámú, „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével”” című pályázati felhívásra pályázatot (projektötletet) kíván benyújtani.

A pályázatban a Képviselő-testület a Tiszagyulaházi Aprajafalva Óvoda udvarának felújítását, az udvari játékelemek felújításával együtt tervezi 100%-os támogatási intenzitással.

2.) Tiszagyulaháza Község Önkormányzatának Képviselő-testülete a Magyarország önkormányzatairól szóló 2011. évi CLXXXIX. törvény 107.§-a alapján felhatalmazza a polgármestert, hogy a pályázat előkészítéséhez, és benyújtásához szükséges tevékenységeket valósítsa meg, valamint a kapcsolódó szerződéseket kösse meg.

Határidő: esedékességkor Felelős: Mikó Zoltán polgármester

1. *Postai tájékoztatás*

Mikó Zoltán polgármester: Elmondja, hogy az előző Képviselő-testületi ülésen felvetődött a posta bejáratának akadálymentesítése. Az Önkormányzat megkeresésére a posta azt a választ adta, hogy pótolni fogja a hiányosságot, a középtávú fejlesztésekben gondolta megvalósítani.

Tóth Péter Benjámin képviselő: Javasolja a helyi újságban való megjelentetést a posta válaszáról, hogy a lakosság is tájékoztatva legyen.

Képviselő részéről több kérdés, hozzászólás nem hangzott el.

1. *A községi temető felújítására irányuló pályázat beadása*

Mikó Zoltán polgármester: Elmondja, hogy az előző Képviselő-testületi ülésen már megszavazták a képviselők a temető felújításához szükséges, jelenleg a Református Egyházközség tulajdonát képező rész megvásárlásáról. Most arra kéri a testületet, hogy szavazzanak, ha egyetértenek a temető felújítási pályázat beadásával.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztést. Felkéri a képviselő-testületet, hogy aki egyetért a Tiszagyulaháza község temetőjének felújítására irányuló pályázat beadásáról szóló határozati javaslattal, kézfelnyújtással szavazzon.

*A képviselő-testület, a Tiszagyulaháza község temetőjének felújítására irányuló pályázat beadásáról szóló határozati javaslatot 3 igen szavazattal (a szavazásban 3 fő vett részt) elfogadta, és az alábbi határozatot hozta:*

Tiszagyulaháza Községi Önkormányzat

Képviselő-testületének

26/2016. (IV.26.) számú határozata

aVP-6-7.4.1.1-16 kódszámú „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés”című pályázat benyújtása tárgyában

1.) Tiszagyulaháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban biztosított jogkörében eljárva úgy határoz, hogy a megvalósítani kívánt, a Vidékfejlesztési Program keretében megjelenő, VP-6-7.4.1.1-16 kódszámú, „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” című pályázati felhívásra pályázatot (projektötletet) kíván benyújtani,

A pályázatban a Képviselő-testület a település köztemetőjének felújítását tervezi, 85 %-os támogatási intenzitással.

A testület kötelezettséget vállal arra, hogy a pályázati önerőt, 15 %-ot tárgyévi költségvetésében biztosítja.

2.)Tiszagyulaháza Község Önkormányzatának Képviselő-testülete a Magyarország önkormányzatairól szóló 2011. évi CLXXXIX. törvény 107.§-a alapján felhatalmazza a polgármestert, hogy a pályázat előkészítéséhez, és benyújtásához szükséges tevékenységeket valósítsa meg, valamint a kapcsolódó szerződéseket kösse meg.

Határidő: esedékességkor Felelős: Mikó Zoltán polgármester

1. *Külterületi játszótér létrehozása*

Mikó Zoltán polgármester: Elmondja, hogy lehetőség van pályázat beadására a VP-ben külterületi játszótér létesítésére. Kistelepülés révén pályázhatnak a kialakítására. Ennek beadására is kéri a Képviselő-testület hozzájárulását.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztést. Felkéri a Képviselő-testületet, hogy aki egyetért a külterületi játszótér létrehozásával kapcsolatos pályázat beadásáról szóló határozati javaslattal, kézfelnyújtással szavazzon.

*A képviselő-testület, a külterületi játszótér létrehozásával kapcsolatos pályázat beadásáról szóló határozati javaslatot 3 igen szavazattal (a szavazásban 3 fő vett részt) elfogadta, és az alábbi határozatot hozta:*

Tiszagyulaháza Községi Önkormányzat

Képviselő-testületének

27/2016. (IV.26.) számú határozata

aVP-6-7.4.1.1-16 kódszámú „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés”című pályázat benyújtása tárgyában

1.)Tiszagyulaháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban biztosított jogkörében eljárva úgy határoz, hogy a megvalósítani kívánt, a Vidékfejlesztési Program keretében megjelenő, VP-6-7.4.1.1-16 kódszámú, „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” című pályázati felhívásra pályázatot (projektötletet) kíván benyújtani,

A pályázatban a Képviselő-testület a település közterületi játszóterének felújítását tervezi, 85 %-os támogatási intenzitással.

A testület kötelezettséget vállal arra, hogy a pályázati önerőt, 15 %-ot tárgyévi költségvetésében biztosítja.

2.) Tiszagyulaháza Község Önkormányzatának Képviselő-testülete a Magyarország önkormányzatairól szóló 2011. évi CLXXXIX. törvény 107.§-a alapján felhatalmazza a polgármestert, hogy a pályázat előkészítéséhez, és benyújtásához szükséges tevékenységeket valósítsa meg, valamint a kapcsolódó szerződéseket kösse meg.

Határidő: esedékességkor Felelős: Mikó Zoltán polgármester

1. *Önkormányzati utak felújítása*

Mikó Zoltán polgármester: Elmondja, hogy útépítésre pályázni csak tízezer fő feletti lakosú településeknek lehet. Tájékoztatja továbbá a Képviselő-testületet, hogy az önkormányzati utak felújítására adódott egy nagyon jó lehetőség. Ez pedig a hideg aszfaltozás, amely az útőr programban megvalósítható. Zsákos kiszerelésű hideg aszfalt, amelynek lerakásához az eszközök rendelkezésre állnak. Ezzel történik majd az utak kátyúzása, amely a leírások szerint nagyon jó minőségű.

Elmondja, hogy a különfélékben nincs több előterjesztése. Kéri, hogy ha a Képviselő-testületnek van felvetése, tegye meg.

Több kérdés, hozzászólás nem hangzott el.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést bezárta.

K. m. f.

Mikó Zoltán Dr. Kiss Imre

polgármester jegyző